ডাব্লিউডাব্লিউই হল অব ফেম (২০২২)
২০২২ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের ত্রয়োবিংশ শ্রেণিকে অন্তর্ভুক্ত করেছে। এই অনুষ্ঠানটি ২০২২ সালের ১লা এপ্রিল তারিখে রেসলম্যানিয়া ৩৮ আয়োজনের পূর্ববর্তী রাতে মার্কিন যুক্তরাষ্ট্রের টেক্সাসের ডালাসের আমেরিকান এয়ারলাইন্স সেন্টারে অনুষ্ঠিত হয়েছে। কোরি গ্রেভস এবং কেয়লা ব্র্যাক্সটন এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল দি আন্ডারটেকার, যাকে ভিন্স ম্যাকম্যান হল অব ফেমে অন্তর্ভুক্ত করেছেন। এছাড়াও বিগ ভ্যান ভাডার, শারমেল, দ্য স্টাইনার ব্রাদার্স এবং শ্যাড গ্যাসপার্ডের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।